Waar kom Muggie vandaan? | Die Wit Hasie
Waar kom Muggie vandaan?
Augustus 19, 2016	·
Het jy al ooit iets in soveel detail gedroom dat jy kon sweer dit het gebeur? Kon jy nag na nag weer terug gaan na daardie plek en rondloop in 'n wêreld wat jy seker van is bestaan iewers? Het jy iemand in jou droom ontmoet wat selfs as jy wakker word, nog daar is?
Ek droom baie. Ek droom in vreeslike detail en ek kan gewoonlik alles onthou. Van my beste stories op skool het in 'n droom my kom vind en lank genoeg in die oggend son gehang dat ek hulle kon neer skryf. Maar nog nooit het ek van een karakter so baie gedroom soos Muggie Stompel nie. Hoe hierdie meisie onstaan het en waar sy vandaan kom weet ek nie maar sy karring aan my. Sy het 'n groot avontuur en 'n belangrike taak wat aan die gang moet kom maar ek kry dit nie geskryf vir haar. Sien, ek glo nie ek kan skryf nie. Ek glo nie dat die storie wat ek gedroom het, vreeslik oorspronklik is nie en elke keer wat ek hom begin skryf dink ek:
"This is shit. Utter and total shit. We hates it!"
Ek is nou besig met 'n skryf kursus en gesels baie met van die ander "studente". Ek het oor die blog gepraat en toe stel een van hulle voor dat ek net die begin van die storie op die blog sit. Net so klein happie van dit en kyk wat dink ander mense wat self stories skryf en ook baie lees. Vir weke sit ek nou en top hieroor want…
Daar kan vir my gelag word
Dalk steel iemand vir Muggie
Dalk word daar vir my gelag
Ek is 'n banggat want dis hoe hasies is
Geen van die verskonings was goed genoeg nie want niks bring my nader aan, hou aan karring of los dit. Maar dis 'n storie wat nie wil los nie. Ons het draak eiers om uit te broei, 'n vyand om te verslaan, die wêreld van mites en mens herenig en hopenlik verlief te raak iewers op die pad. Ek weet regtig nie wat om hier te doen nie en toe wonder ek of daar ander is wat ook so sukkel. Kan dit so moeilik wees om 'n storie te skryf?
Magriet Stompel is niks special nie. Sy is sestien en wag steeds dat puberty moet gebeur vir haar. Haar oë is te groot vir haar gesig, haar hare is dun muisvaal spookasem en sy het die lyf van 'n seun. Sy lyk nie soos haar haar ousus Rina nie. Rina het donker bruin hare en bene tot onder haar arms. Al wat haar bene keer is haar perfekte borste. Haar ouer broer Daan is 'n adonis met 'n fris lyf en 'n glimlag wat die meisie laat giggel en bloos. Dan kom sy, ou Magriet. Hoekom haar ouers gekies het om haar hierdie naam te gee sal sy nooit verstaan want Magriet het Maggie geword en nie die grand engelse Mêggie nie. Nee, sommer stomp afrikaans Maggie en toe sy nie hoër as 'n poep hoog word nie, het die seuns haar Muggie begin noem. Muggie Stompel. Sy het nou al vrede daarmee gemaak dat sy alleen en mal gaan doodgaan eendag, want geen kêrel sal by 'n Muggie Stompel wil kersopsteek nie. Ongelukkig is dit nie waar die tragedie van muggie se lewe eindig nie. Muggie het 'n jonger boetie en omdat haar ouers al die beste DNA vir Rina en Daan gegee het, het daar niks oor gebly vir die twee jongstes nie. Kerneels is vernoem na ma se ouer broer, 'n vors man met 'n bulderende stem maar Kerneels Stompel lyk meer na 'n honger weeskind en sy twee voortande sit bo oor sy onderlip. Almal noem hom Muis en hy is die grootste pes wat Muggie ken. Hy volg haar soos 'n hakskeen brak met geen einde en vra simpel vrae voor outjies wat Muggie van hou. Sy begin dink sy gaan wel mal doodgaan maar nie alleen nie. Muis sal daar wees om haar op haar doodsbed te vra wat bloomers is.
Dalk moet mens net skryf en skryf tot jy alles klaar geskryf het en dan gee jy dit vir iemand anders om na te kyk. My Afrikaans juffrou het altyd gesê die geheim vir goeie stories skryf is….S.O.S=sitvlak op stoel. Ek sal julle laat weet hoe dit uitwerk.
← So werk dit nie!	Om te blog is nie net 'n hobby nie →
18 responses to "Waar kom Muggie vandaan?"	MaanKind	Augustus 19, 2016 om 9:22 nm
Antwoord →	Ek kan ure uitlê aan drome. En alternatiewe realiteite as moontlikhede. LikeLike
diewithasie	Augustus 19, 2016 om 9:26 nm
Antwoord →	Ek hou baie van hoe jy dink. Kom loer weer in
MaanKind	Augustus 19, 2016 om 9:27 nm
diewithasie	Augustus 19, 2016 om 9:29 nm
Ek het vanaand eers behoorlik gaan snuffel op jou blog. Nou gaan ek eers watter tyd in die bed kom. Nuuskierige mens se lot
MaanKind	Augustus 19, 2016 om 9:32 nm
Ek kom more verder by jou snuffel. Op foun in die bed en die lig moet glo nou af. LikeLike
diewithasie	Augustus 19, 2016 om 9:33 nm
Diaries of a fishermans wife	Augustus 19, 2016 om 9:34 nm
Antwoord →	Ok maar nou moet jy verder skryf! Nee man, ek is nou sooooooo nuuskierig ek hakkel! Ek plaas hiermee my pre-order vir die boek! Sos hasie, en skryf!
Tannie Frannie	Augustus 19, 2016 om 10:52 nm
Antwoord →	Muggie en Muis – onwaarskynlike helde wat by baie mense aanklank sal vind… (Daar gaan beslis gelag word, Hasie – hoe kan mens nou die prentjie van Muis, sy voortande en sy vraag weerstaan?)
diewithasie	Augustus 20, 2016 om 5:32 vm
Antwoord →	Ek sal dit maar moet skryf Tannie want ek droom so gereeld van hulle dat dit 'n sonde sal wees as ek dit nie doen
sonSkyn	Augustus 20, 2016 om 7:16 vm
Antwoord →	Ek sal verseker jou boek lees! Jy skryf goed en omdat dit jou passie is, MOET jy dit net doen! Just start.
diewithasie	Augustus 20, 2016 om 7:26 vm
Antwoord →	Ek het nooit besef watse harde werk skryf is nie. Ek het soveel meer respek vir mense wat al 'n boek gepubliseer het hoor. Skrywers is die ware rock stars dink ek. 😀
perdebytjie	Augustus 20, 2016 om 8:39 vm
Antwoord →	Sover klink dit boeiend.Gaan dit 'n tienerverhaal wees?Skryf asseblief nog.Al maak jy soms taalfoute,sal iemand dit vir jou kan redigeer.
diewithasie	Augustus 20, 2016 om 9:02 vm
Antwoord →	Dankie perdebytjie. Ek gaan maar hierdie ding aanpak en kyk wat gebeur LikeLiked by 1 person
perdebytjie	Augustus 20, 2016 om 9:05 vm
Ek is bly om dit te hoor!
ekmyselff	Augustus 22, 2016 om 11:16 vm
Antwoord →	Die wag raak nou lank…
diewithasie	Augustus 22, 2016 om 11:25 vm
Antwoord →	Ek het nie woorde om vir jou te vertel hoe sukkel ek nie. Ek sukkel om'n woord te kry wat feetjies, trolle, drake ens as een opsom. mythical creatures? maar in afrikaans klink dit nie so goed. jinne, ekt al te erg verengels